“นักลงทุน” ขายลดเสี่ยงหยุดยาว ฉุด SET ปิดลบ 2 จุด จับตา “ตลาดหุ้น” ร่วงต่อสัปดาห์หน้า
SET ปิดลบ 2 จุด หลังนักลงทุนขายลดความเสี่ยงก่อนหยุดยาว มองแนวโน้มสัปดาห์หน้าขึ้นกับตัวเลขเงินเฟ้อสหรัฐหากสูงกว่าคาดอาจทำให้ตลาดหุ้นเสี่ยงปรับลง ให้กรอบ 1,530-1,540 จุด แต่หากต่ำกว่าคาดอาจดันหุ้นปรับขึ้นคาดกรอบ 1,580-1,600 จุด 
SET ปิดลบ 2 จุด หลังนักลงทุนขายลดความเสี่ยงก่อนหยุดยาว มองแนวโน้มสัปดาห์หน้าขึ้นกับตัวเลขเงินเฟ้อสหรัฐหากสูงกว่าคาดอาจทำให้ตลาดหุ้นเสี่ยงปรับลง ให้กรอบ 1,530-1,540 จุด แต่หากต่ำกว่าคาดอาจดันหุ้นปรับขึ้นชี้กรอบ 1,580-1,600 จุด
12 ต.ค. 2565

โดยฝ่ายนักวิเคราะห์ กล่าวว่า ตลาดหุ้นไทยวันนี้แกว่งกรอบแคบๆ เพราะเข้าช่วงวันหยุดยาว และนักลงทุนรอติดตามตัวเลขเงินเฟ้อสหรัฐในวันพรุ่งนี้ (13 ต.ค.65) ขณะที่มูลค่าซื้อขายเบาบาง ส่วนใหญ่เทรดรายตัวทั้งหุ้นขนาดกลางและขนาดเล็ก ประกอบกับตลาดหุ้นต่างประเทศก็ไม่ได้สดใสทั้งตลาดหุ้นฝั่งเอเชียและยุโรปพักตัว
อย่างไรก็ดี หุ้น Domestic play ปรับตัวขึ้นมาได้ดีหลังจากดัชนีความเชื่อมั่นผู้บริโภคเดือน ก.ย.ปรับตัวขึ้นมาอย่างต่อเนื่องและสูงสุดในรอบ 8 เดือน รวมทั้งคลายกังวลสถานการณ์น้ำท่วมหลังฝนตกน้อยลง ทำให้กลุ่มค้าปลีกและกลุ่มไฟแนนซ์ปรับตัวขึ้นมาได้
ส่วนแนวโน้มต้นสัปดาห์หน้า (17 ต.ค.65) ขึ้นอยู่กับตัวเลขเงินเฟ้อสหรัฐ หากสูงกว่าคาดที่ 8.1% ตลาดหุ้นก็เสี่ยงปรับตัวลง โดยให้กรอบ 1,530-1,540 จุด แต่หากต่ำกว่าคาดตลาดหุ้นน่าจะปรับตัวขึ้นให้กรอบ 1,580-1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 1,823.29 ล้านบาท ปิดที่ 71.00 บาท ลดลง 0.50 บาท
DELTA มูลค่าการซื้อขาย 1,625.44 ล้านบาท ปิดที่ 640.00 บาท ลดลง 26.00 บาท
BANPU มูลค่าการซื้อขาย 1,508.67 ล้านบาท ปิดที่ 12.70 บาท เพิ่มขึ้น 0.10 บาท
PTT มูลค่าการซื้อขาย 1,329.49 ล้านบาท ปิดที่ 34.50 บาท ราคาไม่เปลี่ยนแปลง
PTTEP มูลค่าการซื้อขาย 1,152.36 ล้านบาท ปิดที่ 170.00 บาท ราคาไม่เปลี่ยนแปลง